**ORDIN**

**nr. ……........../……………………… nr. ............../.....................**

**pentru aprobarea Normelor metodologice privind organizarea, funcționarea,**

**rolul, atribuțiile, acreditarea și reacreditarea centrelor naționale și**

**locale de informare și promovare turistică**

În temeiul art. 102 din Ordonanța Guvernului nr. 58/1998 privind organizarea și desfășurarea activității de turism în România, aprobată cu modificări și completări prin Legea nr. 755/2001, cu modificările și completările ulterioare, al art. 10 alin. (6) din Hotărârea Guvernului nr. 44/2020 privind organizarea şi funcţionarea Ministerului Economiei, Energiei și Mediului de Afaceri și al art. 12 alin. (6) din Hotărârea Guvernului nr. 358/2020 privind organizarea și funcționarea Ministerului Lucrărilor Publice, Dezvoltării și Administrației.

ministrul economiei, energiei și mediului de afaceri și ministrul lucrărilor publice, dezvoltării și administrației emit următorul

**ORDIN**

**Art. 1**

Se aprobă Normele metodologice privind organizarea, funcționarea, rolul, atribuțiile, acreditarea și reacreditarea centrelor naționale și locale de informare și promovare turistică, prevăzute în anexa care face parte integrantă din prezentul ordin.

**Art. 2**

La data intrării în vigoare a prezentului ordin se abrogă Ordinul ministrului pentru întreprinderi mici şi mijlocii, comerţ, turism şi profesii liberale nr. 1096/2008 pentru aprobarea Normelor metodologice privind acreditarea centrelor naţionale de informare şi promovare turistică, publicat în Monitorul Oficial al României, Partea I, nr. 658 din 18 septembrie 2008.

**Art. 3**

Prezentul ordin se publică în Monitorul Oficial al României, Partea I.

|  |  |
| --- | --- |
| **MINISTRUL ECONOMIEI,**  **ENERGIEI ȘI MEDIULUI DE AFACERI**  **VIRGIL-DANIEL POPESCU** | **MINISTRUL LUCRĂRILOR PUBLICE, DEZVOLTĂRII ȘI ADMINISTRAȚIEI**  **ION ȘTEFAN** |